# Pau Culleré

Pau Culleré Carbonell nascut el 19 de gener de 2003 a Balaguer, Lleida, és un jove cantautor català format a l'ESEM (Taller de Músics) que fou conegut per la seva participació al talentshow Eufòria 3 de la plataforma 3cat.

## Trajectòria

Pau Culleré Carbonell (Balaguer, 19 de gener de 2003) és un jove cantautor de Balaguer, nascut el 2003. Va començar la seva trajectòria musical fa uns quatre anys, però la seva passió per la música es va manifestar des de ben petit. Es va formar en estudis musicals a l'Escola municipal de Música de Balaguer durant la primària, on va adquirir una sòlida base musical. Durant l'etapa de secundària, Pau va cursar el batxillerat artístic a l'Institut Màrius Torres de Lleida, on va experimentar amb la branca artística de la música, les arts escèniques i les arts plàstiques. Aquesta experiència li va permetre explorar diferents disciplines creatives, tot i que finalment es va decantar per la música com a camí principal.
Després de l’institut, preparant-se per superar les proves d'accés, va accedir a la Universitat ESEM Taller de Músics de Barcelona, on actualment cursa una carrera en la modalitat de songwriting.
El 2024, amb 21 anys, Pau va participar en la tercera edició del programa "Eufòria" de TV3, on va destacar per la seva sensibilitat i autenticitat. Durant el programa, Pau va ser nominat a la zona de perill en totes les gales, però el públic el salvava setmana rere setmana. Es va guanyar el cor de l’audiència gràcies a la seva transparència, la seva capacitat de mostrar-se tal com és i la manera en què connectava emocionalment amb les seves interpretacions. Entre les seves actuacions més recordades hi ha "I don't care" de Justin Bieber i Ed Sheeran, "La platja" de Stay Homas i The Tyets, "Rock DJ" de Robbie Williams, "Vinc d'un poble" de Judit Neddermann i "This love" de Maroon 5.
Tot i ser eliminat en la cinquena gala, Pau va expressar orgull pel seu recorregut i les actuacions realitzades, que van captivar tant el públic com els seus companys.
També va actuar al Palau Sant Jordi durant el doble concert de final de programa, del qual en van acudir més de 17.000 espectadors.
A més del seu pas per "Eufòria", Pau Culleré ja compta amb música pròpia disponible a totes les plataformes digitals, consolidant-se com a compositor i intèrpret. Entre les seves cançons destaquen temes com:
* "Volaremos", una peça íntima i inspiradora que plasma la llibertat i les ganes de volar per desconnectar dels problemes i de la realitat.
* "Xampú", amb un toc fresc i juvenil, explica l'història d'un amor passat, què tot i així segueix sent especial.
* "Ganas de vivir", que transmet l'energia positiva reflectida en les ganes de viure la vida.
* "Y Por Favor, Sonríe", una cançó plena d'optimisme i sensibilitat, que manifesta la pau i l'amor al món.
* "Crec Que T'abraçaré", que captura l'amor a distància, fent la reflexió final en un amor propi (però a distància també).
* "Voldria" explica la història d'amor entre dues noies, reivindicant l'amor lliure i la llibertat d'enamorar-se (col·laboració amb Gerard Aledo).
Molts d’aquests temes compten amb videoclips que reflecteixen la seva creativitat i estil personal, reforçant el vincle amb els seus seguidors.
Abans de la seva participació a "Eufòria", Pau ja havia actuat en diversos escenaris i esdeveniments locals, compartint la seva música i guanyant reconeixement en llocs i festivals, també compartint cartell amb artistes de renom catalans com Zoo, Buhos, The Tyets…. Després del programa, ha continuat treballant intensament en el seu projecte musical, oferint concerts i ampliant el seu repertori.
La trajectòria de Pau Culleré ha sigut breu però intensa fins al moment, tot i que per les seves xarxes socials es manté actiu, anunciant i compartint nova música dia rere dia.

## Xarxes Socials i Plataformes Digitals
##### Spotify
#### Altres Plataformes Digitals:

iTunes
Deezer
Amazon Music

## Referències

* CCMA. «Eufòria». [Consulta: 26 gener 2025].
* CCMA. «3Cat, la plataforma digital de continguts en català i de qualitat». [Consulta: 26 gener 2025].
* «Paeria de Balaguer». [Consulta: 26 gener 2025].
* «Paeria de Balaguer». [Consulta: 26 gener 2025].
* «Inici». . Arxivat de l'original el 2025-01-25.
* «Homepage». [Consulta: 26 gener 2025].
* «Eufòria (12h i 19h) | Palau Sant Jordi». Arxivat de l'original el 2024-05-09. [Consulta: 26 gener 2025].